-Txeddem lecɣal imeqqranen, tettseyyiq, ixeddim n temnawelt yesseɛyayen. Tessirid dduzan, tessexdam accaren-is iwerdiyen ɣef dduzan n taleɣt yumsen d zzit akked teṭawatin. Tessirid llebsa yumsen, tisedriyin akked yiṭercunen i tettaǧǧa ad kkawen ɣef umrar, tettsubbu ɣer ubrid yal sbeḥ iḍumman, mbeɛd ad tessalay aman, mi tuli yiwen uxxam ad teḥbes ad tger nnehta; tettlusu am yal tameṭṭut n wegdud, tettruḥu ɣer win yesnuzun lfakya, ɣer tgezzart, taqecwalt deg ufus, testeqsay acḥal, tettwali anwa ara ad as-d-yeǧǧen ayen ara iqidden n yedrimen i yellan ɣur-s.